3 หุ้นขุดเหรียญวิ่งคึก! ขานรับ “บิตคอยน์” ยืนเหนือ 2.2 หมื่นดอลล์
3 หุ้นขุดเหรียญวิ่ง! ขานรับบิตคอยน์พุ่ง 2.2 หมื่นดอลลาร์ นักลงทุนคลายกังวลเงินเฟ้อ หลังสหรัฐฯเปิดตัวเลขเศรษฐกิจแข็งแกร่ง

3 หุ้นขุดเหรียญวิ่ง! ขานรับบิตคอยน์พุ่ง 2.2 หมื่นดอลลาร์ นักลงทุนคลายกังวลเงินเฟ้อ หลังสหรัฐฯเปิดตัวเลขเศรษฐกิจแข็งแกร่ง
8 ก.ค. 2565

ผู้สื่อข่าวรายงานว่า วันนี้ (8 ก.ค.65) ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11:20 น. อยู่ที่ระดับ 5.70 บาท บวก 0.05 บาท หรือ 0.88% สูงสุดที่ระดับ 6.30 บาท ต่ำสุดที่ระดับ 5.70 บาท ด้วยมูลค่าการซื้อขาย 199.53 ล้านบาท
ราคาหุ้น บริษัท บรุ๊คเคอร์ กรุ๊ป จำกัด (มหาชน) หรือ BROOK ณ เวลา 11:19 น. อยู่ที่ระดับ 0.55 บาท บวก 0.02 บาท หรือ 3.77% สูงสุดที่ระดับ 0.56 บาท ต่ำสุดที่ระดับ 0.54 บาท ด้วยมูลค่าการซื้อขาย 6.8 ล้านบาท
ราคาหุ้น บริษัท จัสมิน เทคโนโลยี โซลูชั่น จำกัด (มหาชน) หรือ JTS ณ เวลา 11:18 น. อยู่ที่ระดับ 130.00 บาท บวก 2.50 บาท หรือ 1.96% สูงสุดที่ระดับ 136.00 บาท ต่ำสุดที่ระดับ 129.50 บาท ด้วยมูลค่าการซื้อขาย 133.69 ล้านบาท
โดยราคาบิตคอยน์พุ่งทะลุระดับ 22,000 ดอลลาร์ในช่วงเช้านี้ ตามทิศทางตลาดหุ้นสหรัฐที่ฟื้นตัวขึ้นอย่างแข็งแกร่งในวันพฤหัสบดี (7 ก.ค.65) หลังจากการเปิดเผยข้อมูลเศรษฐกิจของสหรัฐได้ช่วยให้นักลงทุนคลายความกังวลเกี่ยวกับภาวะเงินเฟ้อ
ณ เวลา 10.31 น.ตามเวลาไทย ราคาบิตคอยน์ พุ่งขึ้น 452 ดอลลาร์ หรือ เพิ่มขึ้น 2.09% แตะที่ 22,060 ดอลลาร์
โดยกระทรวงแรงงานสหรัฐเปิดเผยเมื่อวานนี้ว่า ตัวเลขผู้ยื่นขอสวัสดิการว่างงานครั้งแรกเพิ่มขึ้น 4,000 ราย สู่ระดับ 235,000 รายในสัปดาห์ที่แล้ว
ขณะที่ เบน แมคมิลเลียน ผู้บริหาร บริษัทไอดีเอ็กซ์ ดิจิทัล แอสเซทส์ กล่าวว่า ตลาดสินทรัพย์เสี่ยง ซึ่งรวมถึงคริปโทเคอร์เรนซีปรับตัวขึ้นเป็นวงกว้าง หลังจากจำนวนผู้ขอสวัสดิการว่างงานของสหรัฐไม่ได้สร้างความประหลาดใจ และไม่ก่อให้เกิดความกังวลเพิ่มขึ้นเกี่ยวกับภาวะเงินเฟ้อ
ทั้งนี้ ดัชนีดาวโจนส์ปิดตลาดวานนี้ พุ่งขึ้น 346.87 จุด หรือ เพิ่มขึ้น 1.12% ขณะที่ดัชนี Nasdaq พุ่งขึ้น 259.49 จุด หรือ เพิ่มขึ้น 2.28%